open-index/open-wikipedia-markdown huggingface dataset:
T Kverneland & Sønner

**T. Kverneland & Sønner AS** (**TKS**) er en norsk industribedrift innenfor landbrukssektoren på Kvernaland i Time kommune i Rogaland. Selskapet ble etablert av Trygve Kverneland i 1930, og ble markedsledende innen innendørs håndtering av gras. De er mest kjent for sin høykanon og heisanordninger. Selskapet hadde per 2020 omkring 50 ansatte på Kverneland og ca. tre ansatte på Nærbø i Hå kommune.

TKS er sammen med Orkel AS, Duun Industrier AS, Nøsted/Igland AS, Serigstad Agri AS, Moi AS, Kverneland Group ASA, Reime & Co og Lid Jarnindustri AS, medlemmer av Redskapsfabrikkenes Landslag (RL), som er en interesseorganisasjon for norskeide redskapsprodusenter for jord og- skogbruksnæringen i Norge.

## Historikk
Det begynte i det små med gardssmie hjemme på garden til Tønnes Kverneland (1857–1950), bror til Ole Gabriel Kverneland som grunnla Kvernelandkonsernet. Han flyttet smia til bekken, slik at vasshjul ga kraft til belg og hammer. TKS ble grunnlagt i 1930, da sønnen Trygve Kverneland (1905–1984) startet fabrikkdrift i 1930 med produksjon av kniver, ljåer og sakser. Kunnskap om stålkvaliteter og produksjonsmåter hadde Trygve henta fra Jørpeland stålverk. I 1952 gikk selskapet over til å produsere redskap og landbruksmaskiner. Høykanonen fra 1952 ga bedriften sitt gjennombrudd. Med nybygg i 1976, ble fabrikkarealet doblet til 7,4 dekar, men manglende tilgang på arbeidskraft ga utfordringer på slutten av 1970-åra. Siloheis ble et populært produkt i 1970- og 1980-åra. I 1997 var det eierskifte, da tredje generasjon overtok etter grunnleggeren. Fire av elleve barnebarn arbeidet i bedriften som da var markedsledende i Norge på innendørs håndtering av gras.  

TKS har per 2025 to forretningsområder; TKS AGRI og TKS LØFT (TKS Kran elektro). TKS AGRI leverer utfôringsløsninger for landbruk, med utstyr tilpasset fjøs med storfe og småfe og har løsninger for enkle manuelle anlegg til helautomatiske fôringsanlegg. TKS LØFT er leverandør av kraner og løfteutstyr for løfting i industri, landbruk, skipsindustri, fiskeoppdrett, vindturbiner og annen virksomhet. TKS er den siste produsenten av elektriske kjettingtaljer igjen i Norden. 

I 1997 ble datterselskapet TKS Heis AS opprettet. Selskapet hadde siden 1990 drevet med utvikling av en løfteplattform for bevegelseshemmede. Etter mye arbeid med å få aksept fra ulike firma og interesseorganisasjoner i Heisbransjen, fikk en til slutt typegodkjent og CE-merket produktet i samarbeid med SAQ (Statens Anleggsprovning) i Sverige. Gjennom EØS-regelverket ble da produktet automatisk tillatt i Norge også. Selskapet ble drevet som et heleid datterselskap frem til januar 2019. Da ble selskapet solgt til svenske Aritco Group AB.. Aritco var en svensk produsent av løfteplattformer, som TKS Heis hadde samarbeidet med i helt siden starten. 

## Distribusjon
I Norge forhandles TKS Agri sin produkter av Felleskjøpet Agri, Felleskjøpet Rogaland Agder og A-K Maskiner AS, mens TKS har egne forhandlere i Sverige, Finland, Danmark, Holland, Island, Japan og Færøyene. TKS sine produkter forhandles også i Frankrike og Tyskland. 

## Referanser
EM i vannpolo for menn 1991

**EM i vannpolo for menn 1991** (europamesterskapet i vannpolo) ble arrangert i Athen i Hellas i 1991.

## Sluttstilling

## Referanser
EM i vannpolo for menn 1993

**EM i vannpolo for menn 1993** (europamesterskapet i vannpolo) ble arrangert i Sheffield i Storbritannia i 1993.

## Sluttstilling

## Referanser
Bygningsautomasjon

**Bygningsautomasjon** er systemer for å automatisere og samordne styring av VVS, energi, belysning, med mer, i og utenfor bygninger.

## Se også
* Smarthus
* Tingenes internett
* Smart strømnett
* Smartby
* Smartproduksjon og smartfabrikk
Tromsø SK

**Tromsø SK** kan referere til:
*Tromsøhopp, offisielt *Tromsø Skiklub*
*Tromsø Skiklubb Langrenn
*Tromsø Skøyteklubb
*Tromsø Sjakklubb
*Tromsø Svømmeklubb
Vålerenga Fotball i 1996

**[[Vålerenga Fotball]]** spilte i 1996-sesongen i Eliteserien. Vålerenga kom fra en 7.-plass i Eliteserien i 1995.

## Tabell

## Kamper
### Treningskamper

### Seriekamper

### Norgesmesterskapet i fotball

## Spillerstatistikk

## Overganger

## Spillere på landslag
### Norge G15

## Referanser


## Kilder
* 
* 

## Eksterne lenker
Tigranes I av Armenia

**Tigranes I av Armenia** (armensk: Տիգրան Ա) regjerte som konge av Armenia fra 115 f.Kr. til 95 f.Kr. Han etterfulgte sin bror Artavasdes I som døde i 115 f.Kr. uten å etterlate seg arvinger. Tigranes tilhørte det ledende Artaxiade-dynastiet.

Tigranes I døde I 95 f.Kr. og ble etterfulgt av Tigranes II. I noen kilder er Tigranes II oppgitt å være sønn av Artavasdes I, mens den romerske historiker Appian hevder at Tigranes II var sønn av Tigranes I.

## Referanser


## Kilder
*
Louis-Antoine de Noailles

**Louis-Antoine de Noailles** (født 27. mai 1651 i  Château de Teyssiére i Cros-de-Montvert I Auvergne, død 4. mai 1729 i Paris) var en fransk kardinal. 

## Liv og virke
Han var sønn av Anne de Noailles, hertug av Noailles og bror til Anne Jules de Noailles, hertug av Noailles.

Noailles ble i 1679 biskop av Cahors, i 1680 biskop av Châlons-sur-Marne og i 1695 erkebiskop av Paris og i 1700 ble han utnevnt til kardinal, med *[[Santa Maria sopra Minerva]]* som tittelkirke. I striden mellomn Jacques-Bénigne Bossuet og François Fénelon vedrørende kvietismen og likeså hva gjaldt jansenismen og dens forkjemper Quesnel inntok Noailles, som på kirkelige møter i 1680-årene hadde vært en av gallikanismens forkjempere, til å begynne med en for hoffet og jesuittene forargelsevekkende holdning, men endret standpunkt og sluttet med å i 1728 anerkjenne den i 1713 mot Quesnel utferdede bullen *[[Unigenitus]]*.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621 *1604
* Biskop Laudivio Zacchia (1565-1637) *1605
* Kardinal Antonio (Marcello) Barberini den eldre, O.F.M. Cap. (1569-1646) *1625
* Erkebiskop Nicolò Guidi di Bagno (1583-1663) *1644
* Erkebiskop François de Harlay de Champvallon (1625-1695) *1651
* Erkebiskop *Louis-Antoine de Noailles* (1651-1729) *1679

## Referanser


## Litteratur
* 
* Édouard de Barthélemy:*Le cardinal de Noailles, évêque de Châlons, archevêque de Paris : d'après sa correspondance inédite, 1651-1728*, Paris : L. Techener, 1886 Digitalisat
*
Oppegård

**Oppegård** eller **Oppegård syd** er et tettsted i Nordre Follo kommune som inngår i tettstedet Oslo. Området omfatter de opprinnelige eiendommene til gårdene Sætre og Vestre og Østre Greverud. Utparselleringen startet 1910-1913 da over 300 tomter ble solgt. Området har navn etter Oppegård stasjon som var den første stasjonen i Oppegård sogn i daværende Nesodden kommune da Østfoldbanen åpnet i 1879.

Oppegård ligger sør for Greverud og består av grunnkretsene Oppegård Syd-Vest og Oppegård Syd-Øst.

Greverud skole ligger på Oppegård.

## Referanser


## Eksterne lenker
*
Arnt Johnsen Einum

**Arnt Johnsen Einum** (født 17. juli 1842 i Horg i Sør-Trøndelag, død 25. mai 1915 samme sted) var en norsk gårdbruker, lensmann og politiker (V). Han var stortingsmann for Søndre Trondhjems amt (Sør-Trøndelag) 1892–1897.

Han ble født på slektsgården Einan i Horg som sønn av gårdbruker John Olsen Einum (Rambraut) og hustru Kari Arntsdatter Einum. Han hadde tre yngre søstre som vokste opp. Han overtok gården etter sin far i 1876. Han giftet seg i 1867 med Kari Ingebrigtsdatter Kjelstad. De fikk sønnen John, som senere overtok gården.

Einum ble ansatt som kommunekasserer i 1869, det året han ble 27 år gammel, og valgt til formann i fattigstyret i 1878 og til medlem av herredsstyret i 1880. Der satt han sammenhengende i 26 år. Han var ordfører i Horg herred 1882–1895 og 1898–1901, medlem av amtsutvalget og amtsskolestyret, og påtok seg ellers en rekke kommunale verv. Han var også blant pådriverne for etableringen av Horg sparebank, hvor han ble formann i direksjonen (styret).

Han var stortingsmann for Søndre Trondhjems amt (Sør-Trøndelag) 1892–1897, deretter 2. varamann 1898–1900. Hele tiden på Stortinget satt han i Stortingets gasje- og pensjonskomité, og fra 1895 i Lagtinget. I en nekrolog het det om Einum:

«Utrustet med sjeldne evner og en overlegen, enestående hukommelse, som ble så anerkjent at han i tingkretser av kolleger gikk under navnet ‘Stortingets leksikon’, kunne Einum med letthet og behendighet sette seg inn i alt nytt. Han behøvde ikke å lese en ting mer enn én gang. Taler var han ikke, utenom når det virkelig knep. Men han var en respektert komitémann, og førte en god penn.»

Etter at han ble enkemann i 1900, giftet han seg på nytt med Gunhild Stav, datter av avdøde stortingsmann og lensmann på Leinstrand Ole Evensen Stav.

I 1900 ble han ansatt som lensmann i Horg.

## Referanser


## Eksterne lenker
*
Baby (What You Want Me To Do)

**«Baby (What You Want Me To Do)»** er en sang skrevet av Aillene Bullock som ble gitt ut på albumet *[['Nuff Said]]* med Ike & Tina Turner i 1971. Sangen ble gitt ut på singel senere samme år.

## Referanser
Erlend Elias

**Erlend Elias Skoglund Bragstad** (født 1982) er en norsk makeup-artist, frisør, tv-personlighet og politiker. I tillegg opptrådte han som han fitness-influenser i sin tv-serie, *Erlend Elias søker lykken*. Han har deltatt i tv-programmer som *[[Skal vi danse (TV-program)|Skal vi danse]]*, ''Farmen Kjendis'' og *[[Camp Kulinaris]]*. Han har også gjort seg til talsmann for mennesker som er annerledes, noe han ble kåret til Årets nordlending for i 2014 og Årets homotopp i 2015. Han driver podkasten *Erlend Elias og Erik Anders* sammen med broren, Erik Anders Sæter. Ved stortingsvalget i 2021 var han 6. kandidat på stortingslisten for Folkeaksjonen nei til mer bompenger i Troms og Finnmark.

## Bakgrunn
Erlend Elias Bragstad vokste opp på Storjord i Tysfjord kommune i Nordland. Etter skolegang flyttet han til Oslo som 19-åring og jobbet i garderoben på revyteateret Chat Noir. Derfra jobbet han seg inn i bransjen, blant annet som stylistassistent. Han har også tatt utdanning innen hår, sminke og mote.

### TV-deltakelser
I tillegg til stylistjobben har Bragstad hatt en mindre rolle i VGTV-serien *[[OsloGirls]]* (2010), og han fikk deretter to egne serier på Dagbladet TV: *Erlend Elias vs. Roskilde* (2012) og *Erlend Elias søker lykken* (2014). Han har deltatt i en lang rekke realityprogrammer, blant dem *[[Typen til]]* (2014), *[[71° nord|71º nord – Norges tøffeste kjendis]]* (2016), *[[4-stjerners middag]]* (2017), *[[Skal vi danse (sesong 13)|Skal vi danse]]* (2017), *[[Farmen kjendis (Norge) sesong 2|Farmen Kjendis]]* (2018) og *[[Camp Kulinaris]]* (2019 og 2020). Han har også gjestet programmer som *[[Nytt på nytt]]*, *[[God kveld Norge]]* og *[[Gullruten]]*.

### Andre utgivelser og utmerkelser
Han har vært åpen om sin psykiske helse og om seksuelle overgrep han ble utsatt for som liten. Han har siden opptrådt som talsperson og foredragsholder for folk som er annerledes, noe som førte til at NRK Nordland og *[[Avisa Nordland]]* utnevnte ham til Årets nordlending i 2014. I 2019 ga han ut den selvbiografiske boken *Erlend Elias: Fra Tysfjord til Tigerstaden*, skrevet av Tone Solberg. I boken forteller han om sine opplevelser som homofil på et lite sted, psykiske problemer og utfordringer og ettervirkninger etter overgrepene han ble utsatt for. Boken fikk middels kritikk av norske anmeldere.

Han er av lulesamisk opphav, og er bror av realitydeltakeren Erik Anders Sæter. Sammen driver brødrene podkasten *Erlend Elias og Erik Anders*.

## Referanser


## Eksterne lenker
* 
*
Liste over statsledere i 464 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Air Leap

**Air Leap** er et flyselskap som tilbyr flygninger i Norge og Sverige. Flyselskapet består av både det norske virtuelle flyselskapet **Air Leap AS** og svenske **Air Leap Aviation AB.**

Air Leap ble etablert av de samme eierne som av flyselskapet FlyViking. Etter at FlyViking avviklet driften januar 2018 ble det virtuelle flyselskapet Next Move etablert i mars for å fortsette driften av Ørland - Gardemoen ruten. Next Move endret navn til Air Leap etter selskapet kjøpte deler av konkursboet til det svenske flyselskapet Nextjet. Det er disse restene av Nextjet som utgjør den svenske delen av Air Leap, men de manglet driftstillatelse (AOC) til å drifte de svenske rutene. Det er derfor de i begynnelsen ble driftet av danske Danish Air Transport (DAT), estiske NyxAir og nederlandske AIS Airlines i tillegg til andre. 11. juni 2018 fortsatte Air Leap flyvninger i Sverige. 19. oktober 2018 mottok Air Leap driftstillatelse (AOC) fra svenske luftfartsmyndigheter, og registrerte selskapet som operatør av deres fire Saab 340B maskiner. Første flyvning med den nye driftstillatelsen tok sted 21. oktober 2018 fra Stockholm-Arlanda til Mariehamn.

## Flåte
Per mars 2021 ser flåten deres slik ut:

## Destinasjoner

## Referanser
Medieproduksjon

**Medieproduksjon** (**MP**) er et begrep som omhandler innholdsproduksjon og distribusjon gjennom tekst, lyd og bilde, eller ulike kombinasjoner av dette. Begrepet kan også beskrives som historiefortelling gjennom tekst, foto, lyd eller film.

Medieproduksjon er også navnet på del av utdanningsprogrammet informasjonsteknologi og medieproduksjon, og et programområde på Vg2 innenfor det samme utdanningsprogrammet. Fagfeltet er også en kreativ retning innen høyere utdanning. 

## Mulige fagbrev

* Mediedesign
* Innholdsproduksjon
* Medieteknikk

## Yrker
En utdanning innen medieproduksjon kan kvalifisere for yrker som mediedesigner, innholdsprodusent, medietekniker, mediegrafiker eller fotograf.

## Eksterne lenker
* vilbli.no: Informasjonsteknologi og medieproduksjon
Trine Dietrichs

**Anne Cathrine «Trine» Dietrichs** (1853–1932) var en norsk politiker og kvinnesaksaktivist. Hun var en av de første kvinnelige bystyrerepresentantene i Drammen, og et fremtredende medlem i Drammens kvinnesaksforening.

## Familie
Trine Dietrichs var datter av politimester og senere sorenskriver Christian Ferdinand Fredrik Dietrichs (1811-1861) og Johanne Erikka Søgaard Broch (1823-1904) av slekten Broch. Hun forble ugift hele livet.

## Liv og virke
Trine Dietrichs ble i 1875 ansatt som lærer ved Bragernæs Offentlige Almueskole i Drammen, og fra 1892 var hun tilsynslærerinne ved folkeskolen på Bragernes.

Ved kommunestyrevalget i 1901 ble hun sammen med Ottilie Bie valgt inn i kommunestyret i Drammen. De var de første kvinnene til å bli innvalgt som representanter der. Senere satt hun også i kommunens formannskap.

Dietrichs var aktiv i Drammens kvinnesaksforening, og utarbeidet i 1921 boken *Beretning om Drammens kvinnesaksforening 25-årige virksomhet 19. mai 1896 – 19. mai 1921*.

## Bibliografi
* 1921: *Beretning om Drammens kvinnesaksforening 25-årige virksomhet 19. mai 1896 – 19. mai 1921* utarbeidet av Thrine Dietrichs

## Referanser


## Kilder
* 

## Eksterne lenker
*
Adelorhagus

***Adelorhagus*** er en slekt av biller som ligner smellere (Elateridae).

## Utseende
Små (ca. 6 millimeter), avlange, matte råtevedbiller, enten ensfarget rødgule eller mørke med rødgult pronotum. Hodet er forholdsvis lite og lett nedoverbøyd. Antennene er 11-leddete, sagtakkede, lange og nokså kraftige. Lengden varierer fra omtrent to tredjedeler av kroppslengden til nesten så lange som kroppen. Brystskjoldet (pronotum) er rundet, bredere enn langt, noe hvelvet, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, parallellsidige, så brede som eller litt smalere enn brystskjoldet. De har tydelige lengdestriper. **Beina** er temmelig korte og spinkle.

## Utbredelse
Artene er utbredt i Mellom-Amerika (Honduras, Panama).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Melasinae Fleming, 1821
****** Stammen Dirhagini Reitter, 1911
******* Slekten ***Adelorhagus*** Horn, 1890
******** *[[Adelorhagus bicoloratus]]* Otto, 2013 
******** *[[Adelorhagus lateralis]]* Horn, 1890

## Referanser


## Eksterne lenker

*
Sesongåpningen i langrenn i Finland 2019

**Sesongåpningen i langrenn i Finland 2019**, for sesongen 2019/20, ble arrangert i Muonio fra 15. til 17. november 2019.

Det ble gått sprint fredag, klassisk lørdag og fri teknikk søndag. 

## Resultater menn
### Sprint klassisk



Noen norske plasseringer: Torgeir Sulen Hovland (7), Aslak Ole Rognerud Eira (12) og Eirik Mikkelsen (15). Alexander Bolsjunov vant også prologen, to sekunder foran Andrej Sobakrev. 



### 10 km klassisk






### 15 km fri teknikk



Noen andre norske plasseringer: Aslak Ole Rognerud Eira (13), Arnt Gunnar Winther (14) og Edvin Frost (29).



## Resultater kvinner
### Sprint klassisk



Noen andre norske plasseringer: Amanda Darell (21), Ida Storjord Tovås (23) og Ingrid Mathisen (24). Natalja Neprjajeva vant også prologen, knappe sekundet foran Anne Kyllönen.



### 5 km klassisk



Noen norske plasseringer: Silje Theodorsen (9), Synne Arnesen (14) og Ingrid Mathisen (23).



### 10 km fri teknikk



Noen norske plasseringer: Ingrid Mathisen (14), Synne Arnesen (21) og Julie Waltenberg (23).



## Kilder
;Resultater menn
* Sprint - 10 km klassisk - 15 km fri
;Resultater kvinner
* Sprint - 5 km klassisk - 10 km fri
Palaeoxenus

***Palaeoxenus***  er en slekt av biller som ligner smellere (Elateridae). Man kjenner én nålevende, forholdsvis stor og fargerik art fra California, men det er også kjent en ca. 125 millioner år gammel, fossil larve som ser nesten identisk ut som denne artens larve.

## Utseende
Den nordamerikanske arten er en middelsstor (13-19 millimeter), avlang, blodrød og svart råtevedbille, som lett kjennes på fargen. Hode, pronotum, dekkvingenes "skuldre" og spiss og beina er røde, resten av dekkvingene og antennene svarte. Larven er ganske stor (opptil 35 millimeter), hodet er mye smalere enn kroppen, noe flatt, med tannet forkant.

## Levevis
De fleste artene av råtevedbiller (Eucnemidae) har larver som lever i død ved. Larver i denne slekten kan finnes under barken av døde stammer av bartrær. Artene lever i høyereliggende områder.

## En gammel gruppe
Den nålevende arten fra California har larver som er nesten identiske med en ca. 125 millioner år gammel, fossil larve fra Kina. Den kan dermed regnes som et levende fossil, et eksempel på en art som har forandret seg svært lite over langt tid 

## Utbredelse

Det forekommer én art i Nord-Amerika (sørlige California).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Palaeoxeninae Muona, 1993
****** Slekten ***Palaeoxenus*** Horn, 1891
******* *[[Palaeoxenus dohrnii]]* (Horn, 1878)
******* *[[Palaeoxenus sinensis]]* Chang, Muona & Teräväinen, 2015- fossil art fra nedre kritt, Kina

## Referanser


## Eksterne lenker
* bugguide.net - bildedatabase over nordamerikanske insekter
*
Frimann (militær)

**Frimann** (**frikar**) var en vervet soldat som var midlertidig permittert. Denne ordningen, frimannsordningen, var en del av et utbredt mobiliseringssystem i Europa rundt år 1700. Systemet ble brukt hovedsakelig for å spare statskassen. En frikar fikk en liten del av lønnen utbetalt, og måtte tjene til livets opphold ved å ta lønnet arbeid. Hvor lenge en soldat kunne være frikar varierte, men han måtte møte til tjeneste noen ganger i året. I den siste halvdelen av 1700-tallet var bortimot halvparten av de vervede soldatene frikar.

## Referanser
Frimann (føydal)

**Frimann** (Eng: *freeman*, tysk: *freiherr*) er en mann som ikke var bundet av føydalsystemet, og derved fri for forpliktelser til en herre. Det motsatte var typisk en husmann som bodde på en husmannsplass, og var forpliktet til å jobbe for storbonden. I forskjellig europeiske land var en husmann mer eller mindre bundet til godset. Bonden hadde kontroll over husmannen både legalt, sosialt og økonomisk. En frikar hadde ingen slike forpliktelser, og kunne både reise og ta seg arbeid som passet. Bruken har variert mye fra tid til tid og fra føydalsamfunn til føydalsamfunn.

Tilsvarende i England, *freeman*, og i Tyskland, *Freiherr*, var til tider en adelig tittel.
Agalba

***Agalba*** er en slekt av biller som ligner smellere (Elateridae). 

## Utbredelse
Slekten forekommer i det østlige Australia og på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien kamråtevedbiller (Melasinae) Fleming, 1821
****** Stammen Xylobiini Reitter, 1911
******* Slekten ***Agalba*** Broun, 1893
******** *[[Agalba basalis]]* (Lea, 1919)
******** *[[Agalba cylindrata]]* (Broun, 1883)  
******** *[[Agalba flavipes]]* (Lea, 1919)  
******** *[[Agalba lawrencei]]* Muona
******** *[[Agalba nigrescens]]* Broun, 1893  
******** *[[Agalba ruficornis]]* Broun, 1893  
******** *[[Agalba rufipennis]]* (Lea, 1919) 
******** *[[Agalba storeyi]]* Muona

## Litteratur

## Eksterne lenker
* Atlas of Living Australia - ''Agalba''
*
Slemmå kraftverk

**Slemmå kraftverk** er et vannkraftverk ved Langfjorden i Rauma kommune i Møre og Romsdal.

Det er et elvekraftverk som utnytter et fall på 312 meter i Slemmeelva.

Installert effekt er 1,8 MW fra en BNTurbin peltonturbin. Årsproduksjon er 6 GWh.

## Referanser


## Kilder
* 
* NVE vannkraftdatabase
* Cadre AS
Frikar

* Frikar (dans) – en som danser alene
* Frikar (føydal) – en mann som ikke var bundet av føydalsystemet
* Frikar (militær) – en vervet soldat som er permittert
* Frikar Dance Company – en norsk dansegruppe fra Norge
Vassilios Skouris

**Vassilios Skouris** (født 27. januar 1947 i Pierus i Hellas). Han har hatt en rekke internasjonale verv i blant annet EU, FN og ICT-domstolen. Fra 2003 har han også vært president i EU-domstolen. Skouris er gift, og har 6 barn.

## Referanser
Suomen cup i langrenn 2018/19

**Suomen cup i langrenn 2018/19**, som er Finlands langrennscup i langrenn, gikk over ni renn, fra 27. oktober 2018 i Vuokatti til 7. april 2019 i Övertorneå. Finsk mesterskap i langrenn 2019 inngikk også i langrennscupen. 

## Sluttstilling kvinner



Krista Pärmäkoski vant fem av rennene, Katri Lylynperä vant to renn, og Johanna Matintalo og Eveliina Piippo vant ett hver. 



## Sluttstilling menn



Ristomatti Hakola og Iivo Niskanen vant tre renn hver, og Perttu Hyvärinen, Lauri Vuorinen og Martti Jylhä (18.-plass sammenlagt) vant ett renn hver.  



## Kilder
;Resultater:
* Kvinner  - menn
Joachim Ernst av Slesvig-Holsten-Sønderborg-Pløn-Rethwisch

**Joachim Ernst II** (1637–1700) var sønderjysk hertug av Pløn-Rethwisch. 

Han ble født i Pløn som sønn nummer tre av hertug Joachim Ernst og Dorothea Augusta av Slesvig-Holsten-Gottorp, barnebarn av kong Frederik II av Danmark og Norge. Som flere i sin familie gikk han i krigstjeneste først hos keiseren senere hos den spanske konge i Nederlandene. Her ble han forfremmet til general og admiral, senere opphøyet til og medlem av den spanske høyadel hvoretter han mottok Orden vom Goldenen Vlies.  

En av forutsetningene for karrieren, var hans overgang til katolisismen. I 1677 hadde han giftet seg med den katolske Isabella van Merode-Westerloo (d. 1701), hvilket hadde vært en torn i øyet for den danske kongen. Da faren døde i 1671 utskiltes godset Rethwisch i Storman som egen linje under Joachim Ernst. 

På Rethwisch hadde hans ugifte tante Eleonora av Slesvig-Holsten-Sønderborg bodd frem til sin død i 1699. Her lot Joachim Ernst samme år oppføre et nytt residensslott. 

Hertugen døde i Madrid 4. juli 1700. Hans eneste overlevende sønn med Merode-Westerloo Johan Adolf overtok hertugtitlen. 

## Referanser
Ottilie Bie

**Ottilie Margrethe Bie** (née Reinhardt, 1864&ndash;1927) var en norsk politiker og kvinnesaksaktivist. Hun var en av de første kvinnelige bystyrerepresentantene i Drammen.

## Familie
Ottilie Bie var datter av handelsmann og konsul Ferdinand Reinhardt (1836-1908) og Andrea Henriette Marie Bessesen (1839-1901), en datter av presten Bernt Tobias Bessesen.
Hun ble 24. mai 1887 gift i fødebyen Kristiansand med stadsfysikus Christen Helmer Bie (1859-1943) og flyttet samme år til Drammen. De var foreldre til friidrettsutøveren Ferdinand Reinhardt Bie (1888-1961).

## Liv og virke
Ved kommunestyrevalget i 1901 ble hun sammen med Trine Dietrichs valgt inn i kommunestyret i Drammen. De var de første kvinnene til å bli innvalgt som representanter der. Hun representerte partiet Høyre, og møtte i bystyret i tre perioder fra 1902 til 1910. Den siste perioden satt hun også i kommunens formannskap.

Ottilie Bies vei i Drammen er navngitt etter henne.

## Referanser


## Kilder
* 

## Eksterne lenker
* Lokalhistoriewiki: Othilie Bie, besøkt 4/2 2020.
Anton Hoëm

**Anton Hoëm**, (født 13. juni 1931 i Karlebotn i Nesseby kommune i Finnmark, død 27. februar 2014 i Vestre Aker i Oslo), var en norsk forsker i sosiologi og undervisningshistorie.

Anton Hoëm vokste opp i en lærerfamilie i et samisk miljø. Han utdannet seg til lærer med eksamen i 1958 og videre i pedagogikk, med magistereksamen i 1966. Han disputerte i 1972 på en avhandling om samisk skole. Deretter var han forsker på Institutt for samfunnsforskning og fra 1973 førsteamanuensis i pedagogisk sosiologi på Universitetet i Oslo.

Han ble professor i Oslo i 1985 og har også tjenestegjort som professor og forskningsveileder ved Samisk høgskole i Kautokeino.
Han har gjort en stor innsats for å introdusere samisk kultur- og utdannelseshistorie i pedagogikken, og han la dermed grunnlaget for flerkulturell pedagogikk.

## Bibliografi (utvalg)
*Anton Hoëm: *Makt og kunnskap*, Samiske samlinger: 11, Scandinavian university books, Oslo 1976, 
*Anton Hoëm (redaktør): *Samfunnsrettet pedagogikk*, 1979 
*Anton Hoëm: *Fra noaidiens verden til forskerens – misjon, kunnskap og modernisering i sameland 1715-2007*, Institutt for sammenliknende kulturforskning, Novus forlag
*Anton Hoëm: *Sosialisering - kunnskap - identitet*, Oplandske bokforlag
*Frank Darnell og Anton Hoëm: *Taken to extremes: Education in the far north*, Scandinavian University Press, Oslo 1996
*Christian W. Beck og Anton Hoëm (redaktører): *Samfunnsrettet pedagogikk - nå*, Oplandske bokforlag 2002, 
*Anton Hoëm: *Sosialisering - kunnskap - identitet*, Oplandske bokforlag 2010, 
*Christian W. Beck og Anton Hoëm: *Kunnskap og virkelighet*, Didakta 2013, 

## Kilder
*''Anton Hoëm til minne'' på  Universitetets i Tromsøs nettsider, 13. mars 2014
*Minneord på Samisk høgskoles nettsider, 5. april 2014

## Eksterne lenker
*Bilder av Anton Hoëm
Martin Nicolai Brodtkorb

**Martin Nicolai Brodtkorb** (født 29. februar 1828 i Trondhjem, død 4. september 1898 på Hitra) var en norsk proprietær, lensmann og politiker. Han var ordfører i Hitra herred (Hitra og Frøya) 1862–1869 og stortingsmann for Søndre Trondhjems amt (Sør-Trøndelag) 1865–1867. Han satt i Stortingets tollkomité.

Han var sønn av kjøpmann Tobias Sophus Brodtkorb og hustru Benedicte Margrethe Schmidt. Han hadde en eldre bror, Carl Adolph Brodtkorb, som ble proprietær på Stokkan, sparebankkasserer og ordfører i Strinda. Faren drev handel på Bakklandet, men druknet utenfor Dolmøya under et besøk hos sin fetter, sogneprest Christian Johannes Brodtkorb, i 1844.

Martin Nicolai Brodtkorb gikk Trondhjems borgerlige realskole og Søndre Trondhjems amts landbruksskole på Munkvoll. Deretter var han huslærer og senere bruksforvalter i Stadsbygd og Åfjord. I 1856/1857 kjøpte han gården Kaldklov (Kalkløv) i Fillan på Hitra.

I 1874 ble han ansatt som lensmann på Hitra og Frøya. Han tok bolig på lensmannsgården Kvernhusvika. I 1885 ble lensmannsdistriktet delt, men Brodtkorb fortsatte som lensmann på Hitra.

Han giftet seg i 1854 med Marie Louise Selmer Østbye. De fikk to sønner.

## Referanser


## Eksterne lenker
*
Hovedmål og delmål

**Hovedmål og delmål** er et målstyringsverktøy for å definere kvantifiserbare mål og vurdere grad og kvalitet av implementeringen. På engelsk er det kjent som **objective and key results** (**OKR**).

OKR er ikke et rammeverk med sterke formkrav og krav til sertifisering. OKR blir følgelig tatt i bruk på ulike måter i ulike organisasjoner og situasjoner. Det finnes mange ulike verktøy som kan støtte og forsterke en organisatorisk implementering av OKR. Globalt finnes det flere digitale løsninger som spesialiserer seg for OKR, blant annet Koan, Perdoo og Workpath. I Norge finnes det flere aktører som utvikler løsninger tilpasset OKR, blant annet Purpose AS og Futureworks AS. 

Røttene til OKR går tilbake til 1954 da Peter Drucker introduserte begrepet «managing by objective». Da Andy Grove grunnla Intel sammen med Robery Noyce og Gordon Moore, videreutviklet de MBO til det som i dag er kjent som OKR. John Doerr jobbet en periode i Intel, og da han sluttet tok han med seg ideene videre til investeringsselskapet Kleiner Perkins, som senere var blant de første investorene i en rekke selskaper som siden viste en betydelig utvikling, blant annet Google.

## Eksterne lenker
* OKR testet i skolesystemet i Norge
*Liste over selskaper som benytter OKR
*Futureworks AS
*Purpose AS
Nova Vulgata

**Nova Vulgata Bibliorum Sacrorum Editio**, vanligvis kalt **Nova Vulgata**, «den nye almene Bibelen», er en latinsk bibeloversettelse som fremstår som en  modernisering av Vulgata. Den ble utgitt av Pavestolen i 1979. Bearbeidelsen ble utført på oppdrag av Andre vatikankonsil.

## Eksterne lenker
* Nova Vulgata på Vatikanets nettsted
* Novum testamentum
* Vetus testamentum
Ane Breivik

**Ane Breivik** (født 1998) er en norsk politiker (V) fra Bærum i Akershus. Fra november 2021 til oktober 2024 var hun leder i Unge Venstre. Breivik har også tidligere vært nestleder av Unge Venstre og sentralstyremedlem i ungdomspartiet. Fra februar 2021 var hun Hordaland Venstres 2. kandidat til Stortingsvalget 2021. Breivik var 1. vara for Sveinung Rotevatn til Stortinget for perioden 2021–2025.

## Bakgrunn og utdanning
Breivik har vært engasjert i Unge Venstre og Europeisk Ungdom. Hun var fylkesleder i Akershus Europeisk Ungdom (2014–2015) og landsstyremedlem i Europeisk Ungdom. I Unge Venstre var hun sentralstyremedlem, og i januar 2020 ble hun tidenes yngste lokallagsleder i et av Venstres største lokallag, Bergen Venstre. Hun studerer rettsvitenskap ved Universitetet i Bergen og har tidligere gått på United World Colleges i Maastricht. Breivik har engasjert seg for liberal feminisme, og var en av feministene bak to opprop for en inkluderende feminisme i 2020 og 2023.

## Referanser


## Eksterne lenker
* 
* 
*
Lars Nilsen Midgaard

**Lars Nilsen Midgaard** (født 1. februar 1873 i Nore i Numedal, død 20. januar 1963) var en norsk lærer, lensmann og politiker for Venstre.

Midgaard tok eksamen fra Ullmanns seminar i Seljord i 1894, og var etter dette (avbrutt av en del lærerkurser) lærer forskjellige steder fram til 1912, da han blei tilsatt som lensmann i Skåtøy. Denne stillinga hadde han fram til 1938.

Han var medlem av Skåtøy herredsstyre fra 1901 til 1945 med unntak av okkupasjonstida. Han var ordfører fra 1909 til 1912, og hadde også flere andre kommunale verv. Han var ennvidere medlem av fylkesutvalget i 25 år og enda lengre i fylkesskattestyret. Han var aktiv i ungdoms- og avholdsarbeidet og satt i menighetsrådet i tjue år.

Midgaard var vararepresentant til Stortinget i sju perioder, fra 1906 til 1924 og fra 1928 til 1930, den første tida fra Bamble krets i Bratsberg amt, seinere fra Telemark fylke. Han møtte på tinget i perioder i 1918, 1920, 1922 og 1924.

## Referanser




## Eksterne lenker
*
Cathrine Dietrichson

**Anne ''Cathrine'' «Trine» Dietrichson** (1850–1938) var en norsk genealog og forfatter.

## Familie
Cathrine Dietrichson var datter av distriktslege og overlege Peter Wilhelm Krejdahl Dietrichson (1817-1895) og Canutta Pauline Ditlevine Due (1820-1896), søster av arkitekt Paul Due. Selv var hun søster av den oppdagelsesreisende offiseren Oluf Dietrichson (1856-1942), som i 1888 deltok på Fridtjof Nansens skiekspedisjon over Grønland..

## Liv og virke
Cathrine Dietrichson arvet den utbredte slektsinteressen i familien, og i 1923 videreførte og ajourførte hun løytnant David Dietrichsons arbeid fra 1882 gjennom utgivelsen av *Stamtavle over slekten Dietrichson med de kognatiske descendenter*. Det genealogiske arbeidet fortsatte hun med utgivelsen av *Stamtavle over den norske Bøckmanslekt 1629-1929* i 1929.

I familien fikk hun tilnavnet «alle Dietrichsoners tante Trine». I 1924 opprettet hun legatet *Tante Trines Legat for Dietrichson-slekten*.

## Bibliografi
* 1923: *Stamtavle over slekten Dietrichson med de kognatiske descendenter* – utarbeidet av David Dietrichson i 1882 og videreført av Cathrine Dietrichson i 1923
* 1929: *Stamtavle over den norske Bøckmanslekt 1629-1929* – av Cathrine Dietrichson m. fl., i nytt opplag 1974

## Referanser


## Kilder
* 
*
Stefania Liberakakis

**Stefania Liberakakis** (gresk: Στεφανία Λυμπερακάκη, *Stefanía Lymberakáki*; født 17. desember 2002 i Utrecht i Nederland), kjent som bare **Stefania**, er en gresk-nederlandsk sanger, skuespiller, stemmeskuespiller og youtuber. Hun representerte Hellas i Eurovision Song Contest 2021 med sangen «Last Dance» og endte på en tiendeplass.

Hun er tidligere medlem av jentegruppen Kisses som representerte Nederland i Junior Eurovision Song Contest 2016. Hun spilte også i den nederlandske tv-serien *Brugklas*, og hun skulle ha representert Hellas i Eurovision Song Contest 2020 med sangen «Superg!rl» men konkurransen ble avlyst for å hindre spredning av koronaviruset. 

## Bakgrunn
### Tidlig karriere
I 2013 var Liberakakis en av deltakerne i sesong 3 av nederlandske *The Voice Kids*. Hun ble en del av laget til sangeren Marco Borsato etter å blind audition-runden, men ble slått ut av konkurransen i utslagsrundene. Etter dette sang hun to år i barnekoret Kinderen voor Kinderen.

I 2016 prøvesang hun for sangkonkurransen *[[Nederland i Junior Eurovision Song Contest|Junior Songfestival]]*, den nederlandske nasjonale finalen til Junior Eurovision Song Contest. Hun ble siden valgt internt til å representere Nederland i Junior Eurovision Song Contest 2016 i Valletta, som del av jentegruppen Kisses. Gruppen opptrådte med sangen «Kisses and Dancin'» og endte på en åttendeplass blant 17 deltakere.

### 2017–2019: Solokarriere og skuespill
Hun ga ut sin første solosingel i 2018, «Stupid Reasons». Året etter kom tre nye singler: «Wonder», «I'm Sorry (Whoops!)» og «Turn Around». I juni 2019 opptrådte hun under den greske musikkprisutdelingen MAD Video Music Awards. Der sang hun en coverversjon av sangen «Con Calma», sammen med artistene Konnie Metaxa og Ilenia Williams.

Fra 2018 har hun også spilt rollen som Fenna i tv-serien *Brugklas* på nederlandsk fjernsyn. Hun spilte også i den nederlandske filmene *Brugklas: De tijd van m'n leven, De Club van Lelijke Kinderen* og *100% Coco New York*.

### 2020: Eurovision Song Contest
Sent i 2019 ble Liberakakis nevnt som en mulig kandidat til å representere Hellas i Eurovision Song Contest 2020 i Rotterdam i Nederland. 3. februar 2020 bekreftet den greske kringkasteren ERT at hun var internt valgt til å representere Hellas og etterfølge 2019-deltakeren Katerine Duska. Hun skulle ha deltatt med sangen «Superg!rl» under semifinale 2 torsdag 14. mai 2020 i Ahoy Rotterdam. Konkurransen ble imidlertid avlyst for å hindre spredningen av koronaviruset SARS-CoV-2. 

Liberakakis representerte i stedet Hellas i Eurovision Song Contest 2021 med låten «Last Dance». Der nådde hun finalen etter å ha blitt blant de ti beste i semifinale 2 torsdag 20. mai. Til slutt ble hun nummer 10 av 26 i finalen.

## Referanser


## Eksterne lenker
* 
* 
* 
*
Codex Amiatinus

**Codex Amiatinus** er en av de eldste bevarte Bibelhåndskrifter og inneholder nesten hele teksten til den latinske bibeloversettelse Vulgata. Det ble til fra ca 692 i Northumbria og var munkenes storverk i St. Paul-klosteret i Jarrow ved Newcastle upon Tyne, som ble grunnlagt under Benedict Biscop. Det befinner seg i Firenze i Bibliotheca Laurenziana (Signatur *MS Amiatinus 1*).

## Beskrivelse
Den ca 35&nbsp;kg tunge *codex* i formatet 50 × 34 × 20&nbsp;cm består av 1040 pergamentblader, hvorav 1029 med tekst eller bilder. Det er hovedeksempelet for de av  Elias Avery Lowe nærmere granskede engelske varianter av uncialer.

Det er praktfullt illuminert og regnes som et av de mest betydelige bibelhåndskrifter. De to figurative illuminasjoner er anferdiget etter senantikke forbilder og minner ikke så meget om Insularen Stil. Til tross for den høye alderen fremstår sidene som friske.

Opprinnelig begynte man på tre eksemplarer av Bibelen i året 692. Det var under abbed Ceolfrid. Det er sannsynlig at en av de medvirjende var Beda Venerabilis. Ceolfrid tok med seg boken til Roma som gave til pave Gregor II. Håndskriften dukker opp igjen på 800-tallet i klosteret San Salvatore di Monte Amiata i Toscana, der man omarbeidet dedikasjonsinnskriften. Her ble boken oppbevart frem til 1786. Da ble det bragt til Firenze – navnet *Codex Amiatinus* forholder seg således til klosteret der boken hadde vært i ni hundre år. De ble lenge antatt at ddet stammet fra Benedikt av Nursia i klosteret Monte Cassino. Etter at dette ble mer og mer betvilt, klarte Giovanni Battista de Rossi i 1888 å fastslå den store likhet det hadde med et fragment i British Library og hvis proveniens var ubestridt.

## Litteratur
* Konstantin von Tischendorf: *Codex Amiatinus. Novum Testamentum Latine interprete Hieronymo*. Avenarius, Leipzig 1854.
* Julian Weiß: *The Codex Amiatinus and his Birthplace*. I: *Studia et Biblica Ecclesiasctica*, Bind 2 (1890), s. 273–308 (Volltext).
* Rupert Bruce-Mitford: *The art of the Codex Amiatinus.* I: *Journal of the British Archaeological Association/3. Serie*, , Bind 32 (1969), s. 1–25.
* Christopher de Hamel: *Pracht und Anmut. Begegnungen mit zwölf herausragenden Handschriften des Mittelalters*. C. Bertelsmann, München 2018, ISBN 978-3-570-10199-5, s. 73–120.

## Referanser


## Eksterne lenker
* 
* Veröffentlichungen zum Codex Amiatinus im Opac der Regesta Imperii
* Image of the codex, folio 950
Lemma (matematikk)

Et **lemma** (flertall *lemma* eller *lemmaer*) er i matematikk en mindre hjelpesetning som brukes til å bevise et større teorem.

Når en skal bevise et større teorem, kan det være nødvendig å bygge opp beviset ved hjelp av en rekke mindre resultat. Hver for seg vil disse mindre setningene kreve sitt eget bevis. I noen tilfeller
kan slike mindre resultat, eller lemmaer, vise seg å være langt mer betydningsfulle enn først antatt.  En rekke matematiske lemmaer har egne navn.

Ordet *lemma* har opphav i gresk «lambanein», med betydning «å ta, å gripe».  Et lemma er noe en «holder fast ved», mens en beviser et større, mer komplisert resultat.

## Navnsatte lemmaer

* Bézouts lemma
* Dehns lemma
* Euklids lemma
* Farkas' lemma
* Fatous lemma
* Gauss' lemma
* Itōs lemma
* Jordans lemma
* Nakayamas lemma
* Poincarés lemma
* Riesz' lemma
* Schurs lemma
* Schwarz' lemma
* Sperners lemma
* Urysohns lemma
* Yonedas lemma
* Zorns lemma

## Se også

* Korollar
* Matematisk bevis
* Teorem

## Referanser
ICNIRP

**ICNIRP**, eller **International Commission on Non-Ionizing Radiation Protection** er en internasjonal organisasjon som spesialiserer seg på beskyttelse mot ikke-ioniserende stråling. I dagliglivet kommer ikke-ioniserende stråling fra sola, elektrisk husholdningsutstyr, mobiltelefoner, Wi-Fi og mikrobølgeovner.

 
## Oppdrag
En av organisasjonens oppgaver er å gi anbefalinger for hvordan stråling i forskjellige frekvensspekter kan reduseres. Organisasjonen lager retningslinjer, uttalelser og undersøkelser til nasjonale og internasjonale myndigheter, f.eks. Verdens helseorganisasjon (WHO). ICNIRP er kommersielt og politisk uavhengig og er finansiert av offentlige midler.  
 
ICNIRP skal undersøke og evaluere forskning og funn for slik bedre å kunne beskytte mot potensielt farlig stråling. Rådene til organisasjonen skal være gratis, og mer enn 50 land bruker anbefalingene fra organisasjonen i sin egen lovgivning for å beskytte mot uheldige konsekvenser av ikke-ioniserende stråling.

ICNIRP arrangerer konferanser og workshops om stråling. Organisasjonen har utgangspunkt i IRPA og er anerkjent som en samarbeidspartner for WHO.
 
## Historie
Helserisiko fra ikke-ioniserende stråling ble et tema på 1950-tallet etter at de første radarene hadde blitt introdusert i 2. verdenskrig. IRPA, The International Radiation Protection Association, ble grunnlagt i 1966. Publikasjoner i regi av IRPA og dens internasjonale studiegrupper vokste i omfang, og i 1992 ble ICNIRP skilt ut fra IRPA for å se spesielt på ikke-ioniserende stråling. 

## Grenseverdier
ICNIRP anbefaler grenseverdier overfor WHO, og er de verdiene Direktoratet for strålevern og atomsikkerhet sammenligner sine måleverdier med. 

Den fysiologiske virkningen av stråling er frekvensavhengig. I frekvensspekteret fra 1 MHz til 10 GHz trenger strålene inn i kroppen og transformerer til varme. Over 10 GHz vil strålingen bare påvirke hudoverflaten. SAR-verdier, hvor mye energi som absorberes av kroppen, er vanskelige å måle, og ICNIRP angir derfor både mål for feltstyrke (V/m) og effekttetthet (W/m2) som krav for sendere. 

ICNIRP legger generelt grenseverdiene 50 ganger lavere enn nivået der det er påvist helseskader.

ICNIRP kom med oppdaterte retningslinjer for høyfrekvente signaler (over 6GHz) i 2020 for slik å dekke nyere teknologier som 5G.

## Referanser


## Eksterne lenker
* https://www.icnirp.org/
Korollar

Et **korollar** er i logikk og matematikk et resultat som følger nokså umiddelbart fra et større teorem, uten omfattende bevis.

I noen tilfeller kan et korollar være et spesialtilfelle av et gitt teorem, på en form som gjør dette lettere å bruke enn det opphavlige teoremet.  Pytagoras’ læresetning er et korollar fra cosinussetningen.  

Ordet *korollar* har opphav i latin *corolla*, som igjen er en diminutiv av *corona* med betydning «blomsterkrans» eller «seierskrans».  Poetisk er et korollar
en liten blomsterkrans som følger en større bukett - et teorem.

## Se også

* Lemma (matematikk)
* Teorem

## Referanser
Kriseutvalget for beredskap mot biologiske hendelser

**Kriseutvalget for beredskap mot biologiske hendelser** er et norsk statlig organ som skal stille ekspertise til rådighet og sørge for rask koordinert iverksettelse av tiltak for å beskytte liv, helse, miljø og andre viktige samfunnsinteresser ved biologiske hendelser.

Biologiske hendelser er definert som naturlige smitteutbrudd og tilsiktede handlinger med biologisk materiale i fredstid, ved sikkerhetspolitiske kriser og væpnet konflikt med høyt farepotensial og alvorlige konsekvenser for liv, helse, miljø og andre viktige samfunnsinteresser.

Kriseutvalget ligger administrativt under Helse- og omsorgsdepartementet og består av representanter fra:
* Helsedirektoratet
* Folkehelseinstituttet
* Mattilsynet
* Statens legemiddelverk
* Politidirektoratet
* Direktoratet for samfunnssikkerhet og beredskap
* Forsvaret
* Utenriksdepartementet

Kriseutvalget ledes av direktøren i Helsedirektoratet, som stiller i tillegg til den ordinære representanten fra Helsedirektoratet, understøttet av Helsedirektoratets administrative krisehåndteringsapparat. Folkehelseinstituttet er Kriseutvalgets smittevernfaglige sekretariat.

I februar 2020 møttes Kriseutvalget for å diskutere utbruddet av SARS-CoV-2.

## Se også
* Kriseutvalget for atomberedskap
* Regjeringens kriseråd

## Referanser
Anischia

***Anischia*** er en slekt av biller som ligner smellere (Elateridae).

## Utseende
Ganske små (1,7-3 millimeter), avlange, blanke, mørke råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, ganske lange og kraftige, litt utvidet mot spissen, men ikke sagtakkede eller klubbeformede. Brystskjoldet (pronotum) er rundet, noe hvelvet, noe bredere enn langt, ganske blankt og svært fint punktert, med såvidt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. **Dekkvingene** er avlange, parallellsidige, så brede som eller litt smalere enn brystskjoldet. De har ikke tydelige lengdestriper. **Beina** er temmelig korte.

**Larvene** er lange og tynne, sylindriske, lyst fargede bortsett fra hodet og det fremste brystsegmentet. Hodet er avflatet, trapesformet sett ovenfra.

## Levevis
Artene har larver som lever i død ved eller mellom løvstrø.

## Utbredelse
Slekten er vidt utbredt i tropiske områder, men er (foreløpig?) ikke funnet på det asiatiske fastlandet.
## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Anischiinae Fleutiaux, 1936
****** Slekten ***Anischia*** Fleutiaux, 1896
******* *[[Anischia bicolor]]* Lawrence, 2007 -  Ny-Caledonia
******* *[[Anischia boliviana]]* Fleutiaux, 1896 - Bolivia, Brasil
******* *[[Anischia germaini]]* Fleutiaux, 1896 - Bolivia
******* *[[Anischia kuscheli]]* Lawrence, 2007 - Ny-Caledonia
******* *[[Anischia mexicana]]* Fleutiaux, 1896 - Mexico, Guatemala, Panama
******* *[[Anischia monteithi]]* Lawrence, 2007 - Australia
******* *[[Anischia ruandana]]* (Basilewsky, 1955) - Sentral-Afrika
******* *[[Anischia stupenda]]* Fleutiaux - Australia, Ny-Guinea

## Referanser


## Eksterne lenker
*